VLÁDA SLOVENSKEJ REPUBLIKY



[image: image1.wmf] 


UZNESENIE VLÁDY SLOVENSKEJ REPUBLIKY

č. 517
z 3. októbra 2012
k Správe o priebehu a výsledkoch 2. mimoriadneho zasadnutia zmluvných strán v zmysle Dohovoru o jadrovej bezpečnosti konaného 27. až 31. augusta 2012 vo Viedni
	Číslo materiálu:
	33686/2012

	Predkladateľ:
	predsedníčka Úradu jadrového dozoru SR


Vláda

A. berie na vedomie 

A.1. Správu o priebehu a výsledkoch 2. mimoriadneho zasadnutia zmluvných strán v zmysle Dohovoru o jadrovej bezpečnosti konaného 27. až 31. augusta 2012 vo Viedni;
B. ukladá 

predsedníčke Úradu jadrového dozoru SR 

B.1. v spolupráci s podpredsedom vlády a ministrom zahraničných vecí a európskych záležitostí, podpredsedom vlády a ministrom vnútra, ministrom hospodárstva, ministerkou zdravotníctva, ministrom životného prostredia a ministrom práce, sociálnych vecí a rodiny predložiť na rokovanie vlády Národnú správu Slovenskej republiky pre 6. posudzovacie zasadnutie zmluvných strán Dohovoru o jadrovej bezpečnosti v súlade so závermi 2. mimoriadneho zasadnutia zmluvných strán v zmysle Dohovoru o jadrovej bezpečnosti

do 1. augusta 2013. 

Vykonajú:
podpredseda vlády a minister zahraničných vecí a európskych záležitostí
podpredseda vlády a minister vnútra 
minister hospodárstva 
ministerka zdravotníctva 
minister životného prostredia 
minister práce, sociálnych vecí a rodiny
predsedníčka Úradu jadrového dozoru SR

